CELEX: 32020D0388
Language: lt
Date: 2020-03-06 00:00:00
Title: Komisijos įgyvendinimo sprendimas (ES) 2020/388 2020 m. kovo 6 d. kuriuo dėl nuostatų, leidžiančių nukrypti nuo žirgų sporto varžybų taisyklių, nustatomos Tarybos direktyvos 90/428/EEB taikymo taisyklės ir dėl nuorodų į zootechnikos teisės aktus iš dalies keičiamas Komisijos sprendimas 2009/712/EB (pranešta dokumentu Nr. C(2020) 1269) (Tekstas svarbus EEE)

10.3.2020   
               
               
                  LT
               
               
                  Europos Sąjungos oficialusis leidinys
               
               
                  L 73/19
               
            
         KOMISIJOS ĮGYVENDINIMO SPRENDIMAS (ES) 2020/388
         2020 m. kovo 6 d.
         kuriuo dėl nuostatų, leidžiančių nukrypti nuo žirgų sporto varžybų taisyklių, nustatomos Tarybos direktyvos 90/428/EEB taikymo taisyklės ir dėl nuorodų į zootechnikos teisės aktus iš dalies keičiamas Komisijos sprendimas 2009/712/EB
         
            
               (pranešta dokumentu Nr. C(2020) 1269)
            
         
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 1990 m. birželio 26 d. Tarybos direktyvą 90/428/EEB dėl prekybos varžyboms skirtais arklinių šeimos gyvūnais ir nustatanti dalyvavimo varžybose sąlygas (1), ypač į jos 4 straipsnio 3 dalį,
         kadangi:
         
                     (1)
                  
                  
                     Direktyvos 90/428/EEB 3 straipsnyje nustatyta, kad sportinių varžybų taisyklės neturi diskriminuoti tarp arklinių šeimos gyvūnų, registruotų valstybėje narėje, kurioje vyksta varžybos, arba kilusių iš jos, ir arklinių šeimos gyvūnų, registruotų kitoje valstybėje narėje arba kilusių iš jos;
                  
               
                     (2)
                  
                  
                     Direktyvos 90/428/EEB 4 straipsnio 2 dalyje nustatytos dvi nuo tos direktyvos 3 straipsnyje nustatytų nediskriminavimo įpareigojimų nukrypti leidžiančios nuostatos. Pirmoji nukrypti leidžianti nuostata taikoma tam tikrų rūšių varžyboms ir renginiams, o pagal antrąją valstybėms narėms leidžiama pasilikti tam tikrą piniginių prizų ar pelno sumos procentinę dalį veislininkystei apsaugoti, plėtoti ir gerinti. Jeigu valstybė narė ketina pasinaudoti pirmąja nukrypti leidžiančia nuostata, ji privalo iš anksto informuoti valstybes nares ir visuomenę apie savo ketinimą ir apie tokios nukrypti leidžiančios nuostatos taikymo pagrindą. Jei valstybė narė ketina pasinaudoti antrąja nukrypti leidžiančia nuostata, ji privalo pranešti kitoms valstybėms narėms ir visuomenei apie šių lėšų paskirstymo kriterijus;
                  
               
                     (3)
                  
                  
                     Komisijos sprendime 2009/712/EB (2) yra pateiktos informacijos, reikalingos norint pasinaudoti Direktyvos 90/428/EEB 4 straipsnio 2 dalyje numatytomis nukrypti leidžiančiomis nuostatomis, pateikimo pavyzdinės formos. Šis sprendimas nuo 2021 m. balandžio 21 d. panaikinamas Komisijos deleguotuoju reglamentu (ES) 2019/2035 (3). Praktika parodė, kad valstybių narių pateikta informacija dažnai būna pasenusi ir daugeliu atvejų dėl kalbinių suvaržymų kitų valstybių narių valdžios institucijos ir visuomenė negali susipažinti su jos turiniu. Dėl skaidrumo stokos taikant nukrypti leidžiančias nuostatas nukentėję asmenys ir ištisi žirginio sporto bendruomenės segmentai pateikė skundų. Siekiant užtikrinti, kad valstybės narės ir visuomenė būtų tinkamai ir laiku informuojamos apie Direktyvos 90/428/EEB 4 straipsnio 2 dalyje numatytų nukrypti leidžiančių nuostatų taikymą, būtina nustatyti peržiūrėtus internetinių informacijos puslapių pavyzdžius ir reikalauti, kad valstybės narės reikiamu periodiškumu atnaujintų pagal Direktyvos 90/428/EEB 4 straipsnio 2 dalį teikiamą informaciją;
                  
               
                     (4)
                  
                  
                     siekiant aiškumo, teisinio tikrumo ir supaprastinimo, būtina išbraukti Sprendimo 2009/712/EB II priedo 2 skyriaus II ir III skirsniuose nustatytus internetinių informacijos puslapių pavyzdžius;
                  
               
                     (5)
                  
                  
                     Sprendimo 2009/712/EB I priedo 2 skyriuje yra išvardytos Tarybos direktyvos 77/504/EEB (4) (pakeista Tarybos direktyva 2009/157/EB (5)), 88/661/EEB (6), 89/361/EEB (7) ir 90/427/EEB (8), taip pat Direktyva 90/428/EEB. Direktyvos 2009/157/EB, 88/661/EEB, 89/361/EEB ir 90/427/EEB 2018 m. lapkričio 1 d. buvo panaikintos Europos Parlamento ir Tarybos reglamentu (ES) 2016/1012 (9). Siekiant aiškumo, teisinio tikrumo ir supaprastinimo, nuorodos į tas direktyvas turėtų būti išbrauktos. Šiuo sprendimu nustatomi nauji internetinių informacijos puslapių, susijusių su Sprendimo 2009/712/EB 4 straipsnio 2 dalyje numatytų nukrypti leidžiančių nuostatų taikymu, pavyzdžiai, todėl nuoroda į Direktyvą 90/428/EEB taip pat turėtų būti išbraukta. Todėl I priedo 2 skyrius turėtų būti išbrauktas;
                  
               
                     (6)
                  
                  
                     Reglamente (ES) 2016/1012 nustatyta, kad valstybės narės parengia ir nuolat atnaujina grynaveislių veislinių gyvūnų ir hibridinių veislinių kiaulių veisimo organizacijų, kurias jų kompetentingos institucijos yra pripažinusios pagal to reglamento 4 straipsnio 3 dalį ir kurios įgyvendina bent vieną pagal to reglamento 8 straipsnio 3 dalį patvirtintą veisimo programą. Be to, Reglamente (ES) 2016/1012 nustatyta, kad valstybės narės turi sudaryti sąlygas visuomenei susipažinti su tuo sąrašu;
                  
               
                     (7)
                  
                  
                     Komisijos įgyvendinimo reglamente (ES) 2017/716 (10) nustatytos pavyzdinės formos, kurios turi būti naudojamos teikiant informaciją, įtrauktiną į pripažintų grynaveislių veislinių gyvūnų ir hibridinių veislinių kiaulių veisimo organizacijų sąrašus, nustatytus Reglamento (ES) 2016/1012 7 straipsnyje. Įgyvendinimo reglamentas (ES) 2017/716 taikomas nuo 2018 m. lapkričio 1 d., todėl vietoj Sprendimo 2009/712/EB II priedo 2 skyriaus I skirsnyje nustatytų pavyzdinių formų turi būti naudojamos tame reglamente nustatytos pavyzdinės formos;
                  
               
                     (8)
                  
                  
                     Sprendimo 2009/712/EB II priedo 2 skyrius turėtų būti išbrauktas, nes jo I, II ir III skirsniuose pateikti pavyzdžiai pakeičiami pavyzdinėmis formomis, nustatytomis atitinkamai Įgyvendinimo reglamente (ES) 2017/716 ir šiame sprendime;
                  
               
                     (9)
                  
                  
                     Sprendimo 2009/712/EB pavadinime daroma nuoroda į zootechnikos teisės aktus, o jo 1 straipsnio 1 dalies b punkte – į zootechnikos srities įstaigas. Įsigaliojus reglamentams (ES) 2016/1012 ir (ES) 2017/716 tokios nuorodos nebeaktualios, todėl Sprendimo 2009/712/EB pavadinime turėtų būti išbraukti žodžiai „ir zootechnikos sričių“, taip pat turėtų būti išbrauktas jo 1 straipsnio 1 dalies b punktas;
                  
               
                     (10)
                  
                  
                     todėl Sprendimas 2009/712/EB turėtų būti atitinkamai iš dalies pakeistas;
                  
               
                     (11)
                  
                  
                     šiame sprendime nustatytos priemonės atitinka Zootechnikos nuolatinio komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            
               1.   Valstybės narės ne vėliau kaip 2020 m. balandžio 1 d. sukuria internetinius informacijos puslapius, kad informuotų kitas valstybes nares ir visuomenę elektroninėmis priemonėmis apie:
               
                           a)
                        
                        
                           savo ketinimą pasinaudoti Direktyvos 90/428/EEB 4 straipsnio 2 dalies pirmoje įtraukoje nustatyta nukrypti leidžiančia nuostata ir jį pagrindžiančias priežastis;
                        
                     
                           b)
                        
                        
                           Direktyvos 90/428/EEB 4 straipsnio 2 dalies antroje įtraukoje nurodytus lėšų paskirstymo kriterijus.
                        
                     
            
               2.   Internetiniai informacijos puslapiai, nurodyti 1 dalyje, parengiami pagal atitinkamai I ir II prieduose pateiktus pavyzdžius ir III priede išdėstytus nurodymus.
            
            
               3.   Valstybės narės savo internetinių informacijos puslapių adresą praneša Komisijai.
            
            
               4.   Valstybės narės užtikrina, kad 1 dalies a ir b punktuose nurodyta informacija būtų atnaujinama:
               
                           a)
                        
                        
                           ne rečiau kaip kartą per metus iki gruodžio 31 d. – apie kitais metais rengtinas žirgų sporto varžybas ir renginius, kuriems taikoma Direktyvos 90/428/EEB 4 straipsnio 2 dalies pirmoje įtraukoje nustatyta nukrypti leidžianti nuostata;
                        
                     
                           b)
                        
                        
                           kiekvieną kartą pakeitus Direktyvos 90/428/EEB 4 straipsnio 2 dalies antroje įtraukoje nurodytus lėšų paskirstymo kriterijus.
                        
                     
         
         
            2 straipsnis
            Nuo 2020 m. balandžio 1 d. Sprendimas 2009/712/EB iš dalies keičiamas taip:
            
                        1)
                     
                     
                        pavadinime žodžiai „ir zootechnikos sričių“ išbraukiami;
                     
                  
                        2)
                     
                     
                        1 straipsnio 1 dalies b punktas išbraukiamas;
                     
                  
                        3)
                     
                     
                        I priedo 2 skyrius išbraukiamas;
                     
                  
                        4)
                     
                     
                        II priedo 2 skyrius išbraukiamas.
                     
                  
         
            3 straipsnis
            Šis sprendimas skirtas valstybėms narėms.
         
         
            Priimta Briuselyje 2020 m. kovo 6 d.
            
               
                  Komisijos vardu
               
               Stella KYRIAKIDES
               
                  Komisijos narė
               
            
         
         
            (1)  OL L 224, 1990 8 18, p. 60.
         
            (2)  2009 m. rugsėjo 18 d. Komisijos sprendimas 2009/712/EB, įgyvendinantis Tarybos direktyvos 2008/73/EB nuostatas dėl internetinių informacijos puslapių, kuriuose skelbiami pagal Bendrijos veterinarijos ir zootechnikos sričių teisės aktus valstybių narių patvirtintų įstaigų ir laboratorijų sąrašai (OL L 247, 2009 9 19, p. 13).
         
            (3)  2019 m. birželio 28 d. Komisijos deleguotasis reglamentas (ES) 2019/2035, kuriuo dėl sausumos gyvūnus laikantiems ūkiams ir perykloms taikomų taisyklių, taip pat ir tam tikrų laikomų sausumos gyvūnų ir perinių kiaušinių atsekamumo papildomas Europos Parlamento ir Tarybos reglamentas (ES) 2016/429 (OL L 314, 2019 12 5, p. 115).
         
            (4)  1977 m. liepos 25 d. Tarybos direktyva 77/504/EEB dėl grynaveislių veislinių galvijų (OL L 206, 1977 8 12, p. 8).
         
            (5)  2009 m. lapkričio 30 d. Tarybos direktyva 2009/157/EB dėl grynaveislių veislinių galvijų (OL L 323, 2009 12 10, p. 1).
         
            (6)  1988 m. gruodžio 19 d. Tarybos direktyva 88/661/EEB dėl veislinėms kiaulėms taikytinų zootechninių reikalavimų (OL L 382, 1988 12 31, p. 36).
         
            (7)  1989 m. gegužės 30 d. Tarybos direktyva 89/361/EEB dėl grynaveislių veislinių avių ir ožkų (OL L 153, 1989 6 6, p. 30).
         
            (8)  1990 m. birželio 26 d. Tarybos direktyva 90/427/EEB dėl zootechninių ir genealoginių reikalavimų, reglamentuojančių Bendrijos vidaus prekybą arklinių šeimos gyvūnais (OL L 224, 1990 8 18, p. 55).
         
            (9)  2016 m. birželio 8 d. Europos Parlamento ir Tarybos reglamentas (ES) 2016/1012 dėl zootechninių ir genealoginių reikalavimų, taikomų grynaveislių veislinių gyvūnų ir hibridinių veislinių kiaulių veisimui, prekybai jais bei jų genetinės medžiagos produktais ir jų įvežimui į Sąjungą, kuriuo iš dalies keičiami Reglamentas (ES) Nr. 652/2014, Tarybos direktyvos 89/608/EEB ir 90/425/EEB bei panaikinami tam tikri gyvūnų veisimo srities aktai („Gyvūnų veisimo reglamentas“) (OL L 171, 2016 6 29, p. 66).
         
            (10)  2017 m. balandžio 10 d. Komisijos įgyvendinimo reglamentas (ES) 2017/716, kuriuo nustatomos Europos Parlamento ir Tarybos reglamento (ES) 2016/1012 taikymo taisyklės, susijusios su pavyzdinėmis formomis, kurios turi būti naudojamos teikiant informaciją, įtrauktiną į pripažintų grynaveislių veislinių gyvūnų ir hibridinių veislinių kiaulių veisimo organizacijų sąrašus (OL L 109, 2017 4 26, p. 1).
      
      
         
            I PRIEDAS
            Žirginio sporto varžybos ir renginiai, kuriems taikoma nuo Direktyvos 90/428/EEB 3 straipsnyje nustatyto nediskriminavimo principo nukrypti leidžianti nuostata
            
                        Valstybė narė/
                        Oficialioji kalba
                     
                     
                        
                           (įrašyti valstybės narės pavadinimą)
                        
                     
                     
                        Metai /
                        Oficialioji kalba
                     
                     
                        
                           (įrašyti mmmm, kuriais vyks žirginio sporto varžybos / renginys)
                        
                     
                  
                        Žirginio sporto varžybos arba renginys / Oficialioji kalba
                     
                     
                        Žirginio sporto varžybų / renginių, kuriems taikoma nukrypti leidžianti nuostata pagal Direktyvos 90/428/EEB 4 straipsnio 2 dalies pirmą įtrauką, skaičius / Oficialioji kalba
                     
                     
                        Pagrindžianti priežastis / Oficialioji kalba
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
                         
                     
                     
                         
                     
                     
                         
                     
                  
      
      
         
            II PRIEDAS
            Lėšų, skirtų veislininkystei apsaugoti, plėsti ir gerinti, paskirstymo kriterijai
            
                        Valstybė narė /
                        Oficialioji kalba
                     
                     
                        
                           (įrašyti valstybės narės pavadinimą)
                        
                     
                     
                        Versija /
                        Oficialioji kalba
                     
                     
                        
                           (įrašyti datą: mmmm.mm.dd)
                        
                     
                  
                        Žirginio sporto varžybų arba renginio rūšis / Oficialioji kalba
                     
                     
                        Lėšų, skirtų veislininkystei apsaugoti, plėsti ir gerinti, paskirstymo kriterijai (Direktyvos 90/428/EEB 4 straipsnio 2 dalies antra įtrauka) / Oficialioji kalba
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
                         
                     
                     
                         
                     
                  
      
      
         
            III PRIEDAS
            
               1.   
               
                  Kiekvieno internetinio informacijos puslapio antraštėje nurodomas valstybės narės pavadinimas ir metai, kuriais rengiami I priede išvardyti žirginio sporto renginiai, arba atitinkama II priede pateikto kriterijų sąrašo versija formatu mmmm.mm.dd.
               
            
            
               2.   
               
                  Internetinio informacijos puslapio antraštė pateikiama anglų ir valstybės narės oficialiąja (-iosiomis) kalba (-omis).
               
            
            
               3.   
               
                  Informacija, kiek įmanoma, pateikiama logine seka.